# Általános információk:

**Tanterv:** Belsőépítész tervezőművész Mesterképzési Szak

**Tantárgy neve: Design 3.**

**Tantárgy kódja:** EPM019

**Szemeszter:** 3

**Kreditek száma:** 6

**A heti órák elosztása:** 0/8/0

**Értékelés:** félévközi jegy (f)

**Előfeltételek:** Design 2.

Tantárgy felelős: Dr RÁCZ Tamás, adjunktus

 Office: 7624 Hungary, Pécs, Boszorkány u. 2. Office No É-81.

 E-mail: racz.tamas@mik.pte.hu

Oktatók: Dr RÁCZ Tamás, adjunktus

 Office: 7624 Hungary, Pécs, Boszorkány u. 2. Office No É-81.

 E-mail: racz.tamas@mik.pte.hu

 Dr KOVÁCS Péter, adjunktus

 Office: 7624 Hungary, Pécs, Boszorkány u. 2. Office No B-327.

 E-mail: kovacs.peter2@mik.pte.hu

## Tárgyleírás

A tárgy keretén belül a hallgatók korszerű és ikonikus belsőépítészeti projekteken keresztül ismerkednek a komplex tervezési folyamatokkal és a velük kapcsolatos általános kérdésekkel: programalkotás, koncepció alkotás, koncepció kidolgozás és terv prezentáció. A tantárgy megismerteti a hallgatókat a középületek belső téri kialakításának követelményeivel, a belsőépítészetben alkalmazható korszerű anyagokkal, technológiákkal és tervezési megoldásokkal. A félév során több, a szemeszter tantárgyaihoz kapcsolódó feladatokat oldanak meg a hallgatók.

## Oktatás célja

A tantárgy célja az alapvető ismeretanyag elsajátításán túl kortárs példák segítségével helyes és korszerű gondolkodásmód, magatartás kialakítása. A belső terek korszerű alakításának, a belsőépítészeti tervezés módszerének, alapelveinek elméleti és gyakorlati elsajátítása, saját tervezési módszertan kialakítása, fejlesztése, nagy hangsúlyt fektetve az egészségre, fenntarthatóságra, vizsgálva a belsőtér, ember és környezete viszonyát. További cél a műszaki ábrázolás és modellezés technikai fejlesztése és a terv prezentálás gyakorlása.

## Tantárgy tartalma

A szemeszter a korszerű középületek belsőépítészeti tervezésének témáját öleli fel. A hallgatók betekintést nyernek a belsőépítészetben alkalmazható újonnan bevezetett anyagok (fenntartható, intelligens szerkezeti anyagok és burkolatok), technológiai újítások világába és azok globális fenntarthatóságra gyakorolt hatására.

A tervezés alkotói folyamatához szükséges elméleti ismeretanyag elsajátításával párhuzamosan a gyakorlati órákon valós környezetben, valós példafeladatok megoldásán keresztül fejlesztjük a hallgatók ösztönös értékítéletét, formaérzékét, alkotói képességét. A tervezési ötletek kialakítását csoportos beszélgetések, előadások, projekt ismertetések és helyszíni bejárások támogatják. A projekt alapú képzés során a tantárgy témája szemeszterenként kerül meghatározásra, azonban a féléves feladat fókusza minden esetben a középület. A cél, hogy a kiválasztott projektek komplex módon öleljék fel az építészet – belsőépítészet – bútortervezés - képzőművészet – tárgyalkotás problémakörét, a konkrét tervezési munka során a lehető legszélesebb spektrumban keressék a hallgatók a társművészetek közötti összefüggéseket, és ezek feltárásával nyíljon lehetőség a valós alkotói folyamatok megismerésére, modellezésére, elsajátítására.

A csoportos foglalkozás során a gyakorlatvezetők segítik elsajátítani a tervezési folyamat analitikáját, metódusait.

A feladatok, követelmények kiadása a tematika szerint történik, melyek a tantárgy **Neptun Meet Street** / **MS Teams** felületeire feltöltésre kerülnek. A tantárgyhoz kapcsolódó információk ugyancsak ezen a felületeken lesznek elérhetőek.

Előadás: 1

Gyakorlat: 7

Laborgyakorlat: 0

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

**Jelenléti és részvételi követelmények**

A PTE TVSz 45.§ (2) és 9. számú melléklet 3§ szabályozása szerint a hallgató számára az adott tárgyból érdemjegy, illetve minősítés szerzése csak abban az esetben tagadható meg hiányzás miatt, ha nappali tagozaton egy tantárgy esetén a tantárgyi tematikában előirányzott foglalkozások több mint 30%-áról hiányzott.

A félév sikeres befejezésének feltétele az **aktív órai jelenlét**, **a feladatok határidőre való elkészítése, bemutatása**, az **alaki és formai követelmények** betartása.

A jelenlét ellenőrzésének módja: jelenléti ív.

**Számonkérések**

*Félévközi jeggyel záruló tantárgy (PTE TVSz 40§(3))*

A tantárgy félévközi jeggyel zárul. A félév zárása a 14. héten történik.

**Félévközi ellenőrzések, teljesítményértékelések és részarányuk a minősítésben**

|  |  |  |
| --- | --- | --- |
| **Típus** | **Értékelés** | **Részarány a minősítésben** |
| *Checkpoint-1* | *10 pont* | *10%* |
| *Checkpoint-2* | *10 pont* | *10%* |
| *Félévközi prezentáció* | *20 pont* | *20 %* |
| ***1. Modul összesen*** | ***40 pont*** | ***40 %*** |
| *Checkpoint-3* | *10 pont* | *10%* |
| *Checkpoint-4* | *10 pont* | *10%* |
| *Félév végi prezentáció* | *40 pont* | *40 %* |
| ***2. modul összesen*** | ***60 pont*** | ***60%*** |

**Pótlási lehetőségek módja, típusa** (PTE TVSz 47§(4))

Félévközi és félév végi leadások, valamint azok pótlás és/vagy javítása a részletes program szerint.
Chekpointok javítása külön nem lehetséges, azok ugyanis a félévközi, ill. félév végi prezentációhoz fejleszthető, javítható tartalom, így ott jobb minőségükkel többletpontként jelentkez(het)nek.

A félévközi prezentáció javítása külön nem lehetséges, az ugyanis a félév végi prezentációhoz fejleszthető, javítható tartalom, így ott jobb minőségével többletpontként jelentkezik/jelentkezhet.

**Az aláírás megszerzésének feltétele**

*Az aláírás megadásával az oktató igazolja, hogy a hallgató eleget tett a félévközi kötelezettségeinek:*

*-látogatta az órákat (tanmenet/tematika ütemezése szerint készült az órákra)*

*-eleget tett/ráutaló magatartást tanúsított a tantárgy teljesítésére, javításra, pótlásra*

*-eleget tett a formai/tartalmi követelményeknek (minden munkarésze elkészült, és/vagy javította pótolta)*

*Az aláírás megadása csak a fentieket igazolja, a szakmai tartalom értékelése az* ***5 fokozatú (1,2,3,4,5)*** *osztályzással történik. A szakmai tartalom hiánya/értékelhetetlensége elégtelent érdemjegyet von maga után. Ha ez a szorgalmi időszak végén (13. hétig) történik, akkor a hallgató a vizsgaidőszakban 1 alkalommal megpróbálhatja javítani az érdemjegyet.*

*14. hét órarendi időpont –félév zárása, vagy félévvégi javítás pótlás*

*-ha megfelelt akkor aláírás és félévközi jegy! (rögzítés NEPTUNban 13.hét péntek 12.00-ig)*

*A félévközi jegy 5 fokozatú (1,2,3,4,5)*

*-ha nem felelt meg akkor NEPTUN rögzítés (13.hét péntek 12.00-ig) - aláírás megtagadva akkor->*

*-vagy ha aláírás van de elégtelen az osztályzat NEPTUN rögzítés (13.hét péntek 12.00-ig) akkor ->*

*15. hét hétfő 9.00 vizsgaidőszak javítás pótlás*

*-ha megfelelt akkor aláírás és félévközi jegy!*

*A félévközi jegy 5 fokozatú (1,2,3,4,5)*

*-ha megfelet és van aláírás, de a félévközi jegy elégtelen(1) akkor NEPTUN rögzítés a tárgyat a következő tanévben újra felveheti!*

*-ha nem felelt meg akkor aláírás megtagadva - NEPTUN rögzítés a tárgyat a következő tanévben újra felveheti!*

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Irodalom

Kötelező irodalom és elérhetősége

[1.] [Julius Panero, Martin Zelnick (1979) Human Dimension and Interior Space: A Source Book of Design Reference Standards ISBN 0823072711. Watson-Guptill](http://joom.ag/WYhb)

Ajánlott irodalom és elérhetősége

[2.] [E.Neufert, P. Neufert (2002). Neufert Architects' Data](http://joom.ag/0Lhb)

[3.] Chris Grimley, Mimi Love, Interior Design, Rockport Publishers 2018, ISBN 978-1-163159-380-2

[4.] Malcomme Innes, Lighting for interior design, Laurence king publishing ltd 2012, ISBN 978-1-85669-836-8

[5.] HAIKE FALKENBERG, Interior Gardens: Designing and Constructing Green Spaces in Private and Public Buildings, Birkhäuser, Basel, Switzerland, 2011, ISBN 9783034606202

[6.] SASCHA PETERS, Material Revolution: Sustainable Multi-Purpose Materials for Design and Architecture, Birkhäuser 2011, ISBN: 9783034606639

[7.] Zalavári József A forma tervezése, Scolar kiadó, 2008, Budapest, ISBN 978-963-244-044-6

[8.] Csíkszentmihályi Mihály, Eguene Halton, Tárgyaink tükrében, Libri kiadó, Budapest, 2011, ISBN 978-963-310-069-1

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

3. önálló otthoni munka

4. önálló kutatás, adatgyűjtés, elemzés

5. önálló konzultáció a tárgy oktatóitól független szakemberek bevonásával

**Metodika és szempontrendszer:**

*“Beautiful offers us an invitation to order, coherence and unity. When these needs are met, the soul feels at home in the world.” - John O'Donohue*

 *„A hallgatók probléma feldolgozási módszere a valóságos tervezési folyamatot modellezi (komplex probléma szemlélet = funkció-szerkezet-forma párhuzamos vizsgálata), ugyanakkor leképezi az egyetemi szintű oktatás akadémiai jellegét is (kutató-elemző munka).*

*Cél a csapatmunka erősítése, az ebben rejlő előnyök (több szem többet lát) kiaknázása.*

*A féléves tervezési feladatok feldolgozása során a következő két fázison kell végig menniük a hallgatóknak a konzulensekkel együtt:*

***1. MODUL – analízis és koncepcionális fázis***

*A szemeszter első felében, előadásokkal támogatott fenntartható belsőépítészeti megoldásokkal ismerkednek meg, melyet ebben a modulban a gyakorlati órák keretében a hallgatók alkalmazzák és beépítik a feladatuk analizálásába. Kísérleti tervezés, modellezés keretében korszerű publikus tereket konstruálnak, melynek tapasztalati konklúziója alapja lesz a konkrét tervezési koncepció kialakításának. A koncepcióterv fázis végére be kell mutatni a tervezési irányelveket, különböző ábrákon, rajzokon, esetleg munkaközi makett fotókon keresztül. Az alkotói gondolkodás folyamatának dokumentálása elengedhetetlen a sikeres kommunikációhoz.*

***2. MODUL – tervezési fázis***

*A szemeszter második fele a terv kibontásának, konkretizálásának időszaka. A félév végére kikristályosodik a belsőépítészeti terv (épület). Kimunkálásra kerül a belsőépítészet és a belsőépítészeti szerkezeti csomópontok rendszere. A dokumentációhoz M:1:50 léptékű rajzok, telepítést bemutató helyszínrajz, perspektivikus látványok és modell tartozik. Az egyes munkarészek elmaradása a feladat sikertelenségét hordozza magával, tehát nem kerül értékelésre, a feladat nem tekinthető befejezettnek. A feladat része az átdolgozott koncepció rajzok és makett bemutatása is, a fejlődés látványos és jól értelmezhető bemutatásával.*

*Minden fázist csapatszinten (hallgatók + a konzulensek) meg kell vitatni az óra keretében:*

* *közös megbeszélés – az otthon végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése*
* *önálló tovább gondolása a feladatnak*
* *közös megbeszélés – az órán végzett munka bemutatása, megbeszélése, a feltáratlan problémák felvetése, a feltárt problémákra adható válaszok elemzése”*

# Részletes tantárgyi program és követelmények

*A félév során középület belsőépítészetével ismerkednek meg. A tervezés ritkán magányos folyamat, ezért a feladat megoldása csoportunka eredményeként fog létrejönni. A csoportok 2 főből állnak.*

*Célunk, hogy a hallgatókat mester tanulmányaik során valós kihívások elé állítsuk.*

*A konkrét feladat kiírása a tematika elválaszthatatlan mellékletét képezi, az 1. oktatási héten a hallgatók rendelkezésére bocsájtjuk.*

*A feladat a belsőépítészeti tervezésre fókuszál, de annak a homlokzati kivetüléséről a belsőépítészeti koncepcióterv és a kiviteli terv megalkotásánál sem szabad megfeledkezni – a hallgatók feladata a nyílások megkomponálása a sziluetten, továbbá az épület külső anyaghasználatának a megtervezése olyan formán, hogy utaljon a belsőépítészetben használt anyagok, megoldások szellemiségére:*

*- a fenntartható tervezésről, a fenntartható anyaghasználatról, a fenntartható belsőépítészeti megoldásokról*

*- a település (-rész) arculatába, atmoszférájába illeszkedjék.*

*A kutatás összegzéseként a fenntarthatóság, igények, helyszín tükrében létrehozzák a tervezési koncepciót, melyet koncepcióábrákkal szemléltetnek. Ez lesz az az ábrasor, melyet a félév során kibontanak a hallgatók, továbbá ezekhez az alapvetésekhez tudnak majd visszanyúlni a részleteknél felmerülő kérdések kapcsán. A koncepció ábrák minimum tartalma (grafikusan megjelenítve): kinek, miért, hova, hogyan (fenntarthatóság is része!) készítik a tervet* ***(Checkpoint-1 és 2****).*

*A félév következő szakaszában a koncepció kibontás lesz a hallgatói csoportok feladata, amely a* ***belsőépítészeti vázlatterv*** *elkészítésével zárul. A 7. héten prezentálnak a csoportok a gyakorlat vezetőknek és egymásnak óraidőben.*

*A belsőépítészeti vázlatterv után a csoportok belsőépítészeti kiviteli tervben dolgozzák ki a felvázolt koncepciót (****Checkpoint-3 és 4****), melyet makettben meg is építenek. A maketten absztrahálva szemléltetni kell a tervekben felhasznált anyagokat. A makettekről makettfotó kell készüljön, amely látványtervként kell megjelenjen a félév végi leadás anyagában.*

*A 14. héten a féléves munkát* ***digitális*** *(PDF)* ***prezentáció*** *formájában mutatják be a csoportok. A prezentációban a tantárgyi tematikában felsorolt összes munkarésznek szerepelnie kell. A prezentáció mellé a hallgatóknak ki kell nyomtatniuk és fel kell kasírozniuk egy darab tablót és el kell hozzák a prezentációra az elkészült makettet.*

**Feladatok és követelményrendszerük**

***1. MODUL feladat formai és alaki minimum követelményei:***

 ***1.1 Checkponit-1***

*Beadandó:*

*A tervezési feladat tárgyának, helyszínének vizsgálata, inspiráció-gyűjtés.*

*Digitális alapon MS TEAMS felületén: A/4-as álló formátumú digitális füzetben (korábbi félévekben is használt formátum; optimalizált, összefűzött pdf):*

*Minimum tartalom:*

* *vizsgálati szempontokat, kiindulási pontokat bemutató ábrasorok, tervrajzok*
* *helyszín és környezetanalízisek szükséges számban*
* *inspirációs tervlapok, képek*

 ***1.2 Checkpoint-2***

*Beadandó:*

*A belsőtér tervezés koncepcióábráinak bemutatása, kiegészítve annak külső térre való hatásával.*

*Digitális alapon MS TEAMS felületén: A/4-as álló formátumú digitális füzetben (korábbi félévekben is használt formátum; optimalizált, összefűzött pdf):*

*Minimum tartalom:*

* *koncepciókat bemutató ábrasorok, tervrajzok tér-képzésre, környezetalakításra és formaképzésre vonatkozóan*
* *anyagkoncepciót bemutató ábrák, világítási koncepciót bemutató ábrák, moodboardok.*

 ***1.3 Félévközi prezentáció***

*Beadandó:*

*A belsőtér tervezés vázlattervi bemutatása.*

*Digitális alapon MS TEAMS felületén: A/4-as álló formátumú digitális füzetben (korábbi félévekben is használt formátum; optimalizált, összefűzött pdf):*

*Minimum tartalom:*

* *Checkpoint-1 és Checkpoint-2 tartalma*
* *helyszínrajz, telepítési rajz m 1:500, m 1:250*
* *alaprajzok, szűk környezettel együtt m 1:100*
* *szükséges számú falnézet 1:100*
* *tömegvázlatok min: 3 db*

***2. MODUL feladat formai és alaki minimum követelményei:***

 ***2.1 Checkpoint-3***

*Beadandó:*

*Belsőépítészeti alaprajzok, burkolatkiosztási- és álmennyezeti tervek bemutatása*

*Digitális alapon MS TEAMS felületén: A/4-as álló formátumú digitális füzetben (korábbi félévekben is használt formátum; optimalizált, összefűzött pdf):*

*Minimum tartalom:*

* *Alaprajzok m1:50*
* *Burkolatkiosztási terv m1:50 (ha releváns)*
* *Álmennyezeti tervek m 1:50 (ha releváns)*

***2.2 Checkpoint-4***

*Beadandó:*

*Belsőépítészeti falnézetek, részletrajzok bemutatása*

*Digitális alapon MS TEAMS felületén: A/4-as álló formátumú digitális füzetben (korábbi félévekben is használt formátum; optimalizált, összefűzött pdf):*

*Minimum tartalom:*

* *Falnézetek (min 8 db, megértéshez szükséges) m1:50*
* *Részletrajzok m 1:25 m1:10*

***2.3 Félév végi prezentáció***

*Beadandó:*

*A végleges tervek és makett, 1 db tabló*

*Digitális alapon MS TEAMS felületén: A/4-as álló formátumú digitális füzetben (korábbi félévekben is használt formátum; optimalizált, összefűzött pdf):*

*Minimum tartalom:*

* *Helyszínrajz (tágabb környezettel) m1:500, m1:250 gy.v.vel egyeztetve*
* *Koncepció ábrák*
* *Alaprajzok m1:50*
* *Burkolat kisosztási terv m1:50 (ha releváns)*
* *Álmennyezeti terv m1:100*
* *világítási terv*
* *Falnézetek (min 8 db, megértéshez szükséges) m1:50*
* *Részletrajzok m 1:25 m1:10*
* *Egyedi bútorok tervei, konszignációs tervlapjai m1:50, m1:10, m1:5*
* *Homlokzatok gy.v.vel egyeztetve m 1:200*
* *Tömegvázlatok, látványtervek (külső és belső) makettről készítve, Photoshop finomítással ÉS renderelt látványtervek*
* *Kiegészítő ábrák, fotók*
* *Makett*
* *1 db összefoglaló tabló a fenti tartalomból*

## Program heti bontásban

|  |  |  |  |  |
| --- | --- | --- | --- | --- |
| Oktatási hét | Téma | Kötelező irodalom, oldalszám (-tól-ig) | Teljesítendő feladat(beadandó, zárthelyi, stb.) | Teljesítés ideje, határideje |
| 1.RT | Tematika ismertetése. Feladatkiadás.Az inspiráció – elméleti bevezetés.Csoportok kialakítása. Inspiráció gyűjtés csoportosan. |  |  |  |
| 2.RT | Helyszínbejárás. Felmérés.Helyszínanalízis. Koncepcióalkotás. |  |  |  |
| 3.RT | Checkpoint-1. – Analízis, inspirációk bemutatása.Az oktatói visszajelzések beépítésével a koncepció továbbdolgozása. |  | *Chekpoint-1. követelmények szerinti bemutatása, digitális prezentációja* | 3. heti óra eleje 12.00ig MsTeams-be minden csapat fel kell töltse a prezentációját |
| 4.RT | Koncepció – térhasználatok, funkcionális elrendezés. Anyagkoncepció. Világítási koncepció.Koncepcióábrák grafikai áttekintése, elemzése.Koncepcióalkotás |  |  |  |
| 5.RT | Checkpoint-2. – Koncepcióábrák bemutatása.Koncepció implementálása 1:200, 1:100 vázlattervi rajzokba. |  | Checkpoint-2. követelmények szerinti bemutatása, digitális prezentációja | 5. heti óra eleje12.00ig MsTeams-be minden csapat fel kell töltse a prezentációját |
| 6.RT | Vázlatterv 1:200, 1:100 rajzok |  |  |  |
| 7.RT, KP | Félévközi prezentáció |  | Digitális prezentáció, tematikában szereplő tartalmakkal | 7. hét 12.00ig MsTeams-be minden csapat fel kell töltse a prezentációját |
| 8.KP | Léptékváltás. Belsőépítészeti alaprajzok, metszetek/falnézetek, részlettervek – elméleti áttekintés.Vázlattervi rajzok léptékváltása, részletek kidolgozása – Alaprajzok, Burkolatkiosztási tervek 1:50.Fal nézetek M1:50, Részletrajzok M1:25, M1:10. |  |  |  |
| 9. | ŐSZISZÜNET |
| 10.KP | Checkpoint -3. Alaprajzok, burkolatkiosztási tervek 1:50 bemutatása. Fal nézetek M1:50, Részletrajzok M1:25, M1:10.Belsőépítészeti makettezés – példák elemzése. |  | *Checkpoint-3. követelmények szerinti bemutatása, digitális prezentációja* | 10. heti óra eleje12.00ig MsTeams-be minden csapat fel kell töltse a prezentációját |
| 11.KP | Bútor terv konzultáció, világítási terv konzultáció M1:50, M1:10, M 1:5Makettezés az óra keretében |  |  |  |
| 12.KP | Checkpoint -4. Falnézetek 1:50, részletrajzok 1:25, M1:10 bemutatása. Bútor terv konzultáció, világítási terv konzultáció M1:50 M1:10 1:5Makettezés az óra keretében |  | *Checkpoint-4. követelmények szerinti bemutatása, digitális prezentációja* | 12. heti óra eleje12.00ig MsTeams-be minden csapat fel kell töltse a prezentációját |
| 13.KP | Belsőépítészeti kiviteli tervek véglegesítése M1:50, M1:25, M1:10, M1:5. Tervek grafikai megjelenítésének véglegesítése.Makettezés az óra keretében.A félév zárása |  |  |  |
| 14.RT, KP | Félévvégi prezentáció |  | Digitális prezentáció, tematikában szereplő tartalmakkal.Makett, összefoglaló tabló (nyomtatva, kasírozva) | 14. hét hétfő 12.00ig MsTeams-be minden csapat fel kell töltse a prezentációját |
| 15. (V1)RT, KP | Félévvégi prezentáció pótlás/ javítás  |  |  |  |

 dr. Rácz Tamás

 tantárgyfelelős

Pécs, 2024.08.26.